 ****

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bihor** |

###### **DRAFT**

###### **DECIZIA ETAPEI DE ÎNCADRARE**

**Nr. din .2018**

Ca urmare a solicitarii de emitere a acordului de mediu adresate de **SC NUTRIDIAL SRL, prin Lucian Sime –Pazuric,** cu sediul în municipiul Oradea, str.Olimpiadei, nr.7B, judeţul Bihor, înregistrată la Agenţia pentru Protecţia Mediului Bihor cu nr. 10768 din 12.07.2018, respectiv a completărilor nr. 11994/08.08.2018,

 în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţa a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificarile şi completările ulterioare,

**AGENŢIA PENTRU PROTECŢIA MEDIULUI BIHOR**

**decide,**

Ca urmare a consultărilor desfăşurate în cadrul şedinţei Comisiei de Analiză Tehnică din data de 09.08.2018, că proiectul ”***Construire unitate depozitare cereale la SC Nutridial SRL”,*** amplasat în Comuna Ciumeghiu, sat Ciumeghiu, nr. cad.53713,53714, jud. Bihor, **nu se supune evaluării impactului asupra mediului şi nu se supune evaluării adecvate.**

***Justificarea prezentei decizii:***

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

* Proiectul se încadrează în prevederile <LLNK 12009 445 20 301 0 33>Hotărârii de Guvern nr. 445/2009 privind evaluarea impactului anumitor proiecte publice şi private asupra mediului la ***Anexa nr. 2*** – Lista proiectelor pentru care trebuie stabilită necesitatea efectuării evaluării impactului asupra mediului, la ***punctul 10 – Proiecte de infrastructură, litera a) – proiecte de dezvoltare a unităților/zonelor industriale***;

Prin proiect se propune realizarea unei hale pentru depozitarea cerealelor care va fi pe un singur nivel (parter) şi va avea 8 compartimente. Dimensiunile în plan ale acesteia sunt de 85,30 x 10,69 m., înălţimea la streaşină de 8,02 m, înălţimea la coamă de 12,53 m. Cu o suprafaţă construită de 8439,00mp, va fi realizată cu o structură de rezistenţă metalică.

Amplasamentul proiectului îl constituie intravilanul comunei Ciumeghiu, sat Ciumeghiu, numere cadastrale 53713, 53714.

Accesul în zonă se poate realiza dintr-un drum de exploatare agricolă DE 52, ramificație din drumul național DN79 Oradea-Arad.



Construcții propuse prin proiect sunt:

1. **Hală depozitare cereale dotată cu :**
* **Instalația de condiționare cereale alcătuită din următoarele elemente:**

➢ Cuvă recepție cereale: este o cuvă din beton armat având dimensiunile interioare 12,00m x 3,00m și adâncimea utilă maximă de 1,72m.

➢ Cuvă elevatoare: este o cuvă din beton armat având dimensiunile interioare 3,10m x 2,80m și adâncimea utilă de 4,60m.

➢ Curățitor: este un utilaj care va rezema pe o fundație din beton armat cu dimensiunile în plan de 6,60m x 4,30m și înălțimea de 0,50m.

1. **Corp administrativ**

Corpul administrativ este sub forma unui container cu suprafața construită de 20,65mp. Dimensiunile în plan ale construcției sunt 2,43m x 8,50m. Clădirea are înălțimea de 2,44m. Spațiile interioare ale corpului administrativ au următoarele funcțiuni:

 - Sala de mese, S = 3,18mp;

 - Vestiar, S = 3,63mp;

 - Grup sanitar, S = 11,40mp;

 - Laborator, S = 5,68mp.

**3. Cântar auto**

Cântarul auto va avea dimensiunile 3,00m x 18,00m și va avea o structură metalică pe fundații din beton armat. Se va prevedea o rampă pentru prelevare probe având o structură metalică.

Utilități:

* Alimentarea cu apă va fi realizată de la un puț forat nou, de la care se va realiza legătura la filtrul sanitar și la stația de pompare a rețelei de incendiu. Se va realiza o rețea de incendiu alcătuită dintr-un rezervor subteran și o rețea exterioară de incendiu.
* Grupul sanitar din cadrul filtrului sanitar va fi racordat la un rezervor vidanjabil cu capacitatea de cu o capacitate de 4,0mc.
* Apele pluviale colectate de pe suprafaţa obiectivului se vor scurge în mod natural urmând panta terenului în reţeaua hidrografică locală.
* Alimentarea cu energie electrica este realizata de la rețeaua electrică existentă in vecinatate, de la care se va realiza legătura până la tabloul general prin intermediul unui post trafo de min 100KVA, iar de la tabloul general sunt alimentati toti consumatorii de energie electrica.

Organizarea de șantier se va realiza în incinta amplasamentului, fără a fi necesar ocuparea unor suprafețe suplimentare.

S-a realizat verificarea amplasamentului, în data de 08.08.2018, completarea listei de control pentru etapa de încadrare în procedura de evaluare a impactului asupra mediului, consultarea membrilor CAT în şedinţa din data 09.08.2018, organizată la sediul A.P.M. Bihor.

În urma analizării caracteristicilor proiectului (mărime, cumularea cu alte proiecte, utilizarea resurselor naturale, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia implică un impact redus asupra calităţii factorilor de mediu.

Nu au fost formulate observaţii din partea publicului în urma mediatizării depunerii solicitării de emitere a acordului de mediu pentru proiect, conform legislaţiei specifice în vigoare.

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

* + - * Proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Condiţiile de realizare a proiectului** :

* Se vor respecta caracteristicile tehnice ale proiectului depus spre avizare la Agenţia pentru Protecţia Mediului Bihor.
* Se vor respecta prevederile Certificatului de urbanism nr. 259/09.05.2017 emis de Consiliul Județean Bihor, prelungit până la data de 08.05.2019, respectiv a avizelor solicitate prin acesta.
* Prin proiect nu sunt prevăzute tăieri de arbori/arbuști.
* Materialele folosite la realizarea construcțiilor vor fi depozitate pe amplasament.
* Excedentele de materiale rezultate în urma săpăturilor vor fi depozitate pe amplasament și folosite ulterior la construcția/refacerea amplasamentului.
* Se va realiza o supraveghere atentă a utilajelor, astfel încât să nu existe scurgeri de uleiuri sau alte materiale poluante care ar putea sa polueze solul.
* Deşeurile menajere şi asimilabile vor fi colectate în europubelă şi eliminate prin firmă autorizată, pe bază de contract.
* Organizarea de șantier se va face pe suprafața amplasamentului, fără a fi ocupate alte suprafețe.
* Atât în perioada de execuţie, cât şi ulterior în perioada de funcţionare se vor lua toate măsurile care se impun pentru protecţia factorilor de mediu, respectarea prevederilor legale şi standardelor în vigoare privind protecţia apelor, aerului, solului şisubsolului, biodiversităţii, gestionareadeşeurilor, se vor lua măsuri de prevenire şi combatere a poluărilor accidentale.

La finalizarea proiectului, titularul este obligat să notifice autoritatea competentă pentru protecţia mediului pentru verificarea respectării prevederilor deciziei etapei de încadrare conform art. 49 din Ordinul M.M.P. nr. 135/2010.

**Prezenta decizie este valabilă pe toată perioada punerii în aplicare a proiectului.**

Prezenta decizie poate fi contestată în conformitate cu prevederile H.G. nr. 445/2009 şi ale Legii contenciosului administrativ nr. 554/2004, cu modificarile şi completarile ulterioare. <LLNK 12009 445 20 301 0 33>

**DIRECTOR EXECUTIV**

**Ing. SANDA MERCEA**

Avizat: Sef Serviciu Avize, Acorduri, Autorizaţii

Ing. Timea MARE

Redactat : ing. Boros Mădălina

Redactat în 3 ex.,4 pag.